text: Cléomadès lors s'en depart,
   Et cil dou chastel cele part
   L'enmainent où gesir devoit.
   Aaisiez fu bien et adroit
   Si que il n'i failli néent.
   Ne vous ferai lone parlement.
   Si tost k'ens ou chastel entra
   Uns de ceaus dou chastel ala
   Au lieu tout droit où cil estoient
   Qui à lui combatre devoient;
   Si qu'il vindrent tout arréé
   Lendemain, ains soleil levé,
   Devant le chastel là tout droit
   Où la bataille estre devoit.
  